อันโตนิโอ สุดตื้นตัน ถูกเรียกติดทีมชาติอังกฤษครั้งแรก
สำนักข่าวต่างประเทศรายงาน วันที่ 28 ส.ค. ว่า มิคาอิล อันโตนิโอ ปีกจอมแกร่งของทีม ขุนค้อน เวสต์แฮม ยูไนเต็ด ระบุ รู้สึกตื้นตันเป็นอย่างมาก หลังถูกเรียกติดทีมชาติอังกฤษเป็นครั้งแรก ในเกมคัดบอลโลกที่จะเจอกับ สโลวาเกีย วันที่ 4 ก.ย.นี้,ดาวเตะวัย 26 ปี ซัดไปแล้ว 2 ประตู จากการลงเล่น 3 นัดในพรีเมียร์ลีกฤดูกาลนี้ ทำให้ฟอร์มไปเข้าตากุนซือคนใหม่ของทีมชาติอังกฤษอย่าง แซม อัลลาไดซ์ จนต้องเรียกเข้ามาเป็น 1 ใน 23 ขุนพลสิงโตคำราม ในเกมฟุตบอลโลก 2018 รอบคัดเลือก นัดแรกกับสโลวาเกีย ในวันที่ 4 ก.ย.นี้,ผมรู้สึกตื้นตัน การเล่นให้ทีมชาติอังกฤษ มันเป็นความฝันของผมมาตลอดตั้งแต่เด็กๆ และตอนนี้มันก็เกิดขึ้นจริงหลังจากที่ผมทำงานหนักมาตั้งแต่ค้าแข้งกับทีมนอกลีก ตอนนี้ผมพูดอะไรไม่ออกเลย คำพูดไม่สามารถอธิบายได้ว่าผมมีความสุขมากเพียงใด ผมแค่ทุ่มเทเต็มที่ทุกครั้งที่อยู่ในสนาม สิ่งที่ผมต้องทำก็คือการลงไปเล่นในเกมระดับชาติ และแสดงให้เห็นว่าเหตุผลอะไรที่ทำให้ผมติดทีมชาติ ผมไม่คิดว่ามันจะเกิดขึ้นรวดเร็วขนาดนี้ แต่ผมมักบอกกับตัวเองอยู่เสมอว่าถ้าผมหวังที่จะติดทีมชาติ ผมต้องมาอยู่ในพรีเมียร์ลีก และเล่นในแนวทางที่ผมทำได้ มันเป็นความรู้สึกที่อเมซิ่งจริงๆ อันโตนิโอ กล่าว
มิคาอิล อันโตนิโอ ปีกทีมเวสต์แฮม ยูไนเต็ด ระบุ รู้สึกตื้นตันเป็นอย่างมาก หลังถูกเรียกติดทีมชาติอังกฤษเป็นครั้งแรก ในเกมคัดบอลโลกที่จะเจอกับ สโลวาเกีย วันที่ 4 ก.ย.นี้
มิคาอิล อันโตนิโอ,ทีมชาติอังกฤษ,พรีเมียร์ลีก,เวสต์แฮม ยูไนเต็ด